**Р Е П У Б Л И К А СЕВЕРНА М А К Е Д О Н И Ј А**

**ОПШТИНА ДЕМИР КАПИЈА**

**ОПШТИНСКО ОСНОВНО УЧИЛИШТЕ**

**“ДИМЧЕ А. ГАБЕРОТ”**

**ДЕМИР КАПИЈА**

**Г О Д И Ш Е Н И З В Е Ш Т А Ј**

**За работата и постигнатите резултати во учебната 2023/2024 година**

**Август 2024**

**ВОВЕД**

 Годишниот извештај за работата на ООУ „Димче Ангелов Габерот‘‘ од Демир Капија и подрачните училишта во селата Корешница, Прждево, Бистренци и Челевец е направен врз основа на Годишната програма за работа на училиштето, статистичкиот извештај за крајот на учебната година, извештаите од одделенските раководители на секоја паралелка, извештаите од стручните активи и другите формални органи на училиштето, како и извештаите за работата од Директорот и Стручните соработници. Од извештаите се сумираше успехот по предмети за паралелките и општиот успех на ниво на училиште, реализацијата на часовите од задолжителната настава и изборните предмети, реализацијата на додатна / дополнителна настава, како и воннаставните активности. Покрај овие извори користени се и одделенските дневници за реализирани родителски средби, индивидуални разговори и изречени педагошки мерки.

Учебната 2023/24 година започна на 01.09.2023 година – петок. Се реализираа вкупно 180 наставни денови, наставата се одвиваше без прекини и се реализираа сите содржини предвидени во наставните планови и програми. Нереализираните часови, како од задолжителните така и од изборните предмети се со занемарлива бројка, без влијание на степенот на усвоеност на предвидените наставни содржини. Реализацијата на воннаставните активности оваа учебна година има засилена динамика во согласност со акциониот план по однос на препораките од последната интегрална евалуација на училиштето од месец мај 2023 г.

Редовно се одржуваа родителски средби, состаноци на стручните активи, советот на родители, училишниот одбор и други формални тела на училиштето; одделенски и наставнички совети според програмата, и по потреба. Сите формални тела на училиштето функционираа со динамиката предвидена во програмите за работа.

**Подготовки за успешен старт на новата учебна година**

Во текот на летниот период, како и за време првото полугодие беа извршени неколку зафати во функција на успешен старт на новата учебна година. Се изврши редовната дезинфекција, дезинсекција и дератизација, како во централното, така и во подрачните училишта. Училниците, т.е кабинетите беа молерисани, се извршија темелни хигиенско – санитарни акции и сите други подготовки во согласност со пропишаните протоколи за успешен почеток на учебната година. Се набавија нови нагледни средства и опрема, проектори, телевизори, штампачи и се друго што е потребно за успешна реализација на новите наставни програми и дигитализацијата во образованието. Наставниците ги добија сите потребни потрошни материјали, се обнови библиотечниот фонд, а се обезбедија и училишни материјали и прибори за учениците од ранливи категории.

 Комплетно беше обновена опремата во кабинетот по информатика; Локалната самоуправа инвестираше во набавка на 20 нови персонални компјутери кои се наменети за потребите на училишната информатичка лабораторија. Оваа инвестиција е од големо значење за учениците и наставниците и значително ќе ги подобри условите во кои се реализира наставата по неколку наставни предмети од областа на информатиката и програмирањето.

Во насока на подобруање на условите за работа и престој на учениците и вработените во подрачното училиште во с. Бистренци во текот на летниот период беше реконструирана кровната конструкција, а исто така се постави нова, енергетски ефикасна фасада на училишниот објект.

Во насока на подобрување на енергетската ефикасност, во централното училиште беа поставени фотонапонски панели за сопствено производство на електрична енергија.

На 29.08.2023 год. се одржа Наставнички совет со точки на дневен ред кои се во контекст со подготовките за започнување на новата учебна година. Во законскиот рок се изготви годишната програма за работа на училиштето и истата беше усвоена од училишниот одбор и општинскиот совет. Исто така и наставниците навреме ги изготвија своите планирања и програми за работа во согласност со законските одредби.

Од оваа учебна година во согласност со новата концепција за основно образование се стартуваше со новите наставни програми во трето и шесто одделение (прво и четврто, односно второ и петто одделение стартуваа минатите две учебни години), а исто така продолжи и се надополни реализацијата на програмите за слободни изборни предмети. Oваа учебна година покрај предметите Готвење и Театарски работилници т.е. Заштита на животната средина и Мултикултурни работилници, кои се изучуваат во четврто и во петто одделение се изучуваа предметите Емоционална писменост и Хортикултура и градинарство во шесто одделение. Беше спроведена и анкета за изборни предмети кои што учениците ќе ги изучуваат во наредната учебна година, а исто така и анкета за избор на слободни изборни предмети кои ќе се изучуваат од четврто до седмо одделение според новите наставни програми. Сите овие измени се во функција на модернизација и унапредување на наставниот процес и што е најважно, минимизирање на фактографското учење и поттикнување на процесите на критичко мислење кај учениците.

Во континуитет од минатата учебна година продолжи унапредувањето на инклузивното образование; Инклузивниот тим на училиштето во соработка и со поддршка од ресурсниот центар ООУ,, Маца Овчарова‘‘ од Велес на своите редовни состаноци работеше на подобрување на организацијата и реализацијата на инклузивниот процес.

Од делот на здравствената заштита и безбедноста на учениците и вработените извршено е осигурување на учениците по избор; Извршени беа сите редовни систематски прегледи на учениците и на вработените, а исто така и вакцинациите.

За промоција на училиштето и подигнување на нивото и квалитетот на информираност на родителите и пошироката локална заедница функционираат веб страната на училштето: ooudimceagaberot.eu.mk, како и фејсбук страната каде што се објавуваат сите значајни документи во врска со воспитно – образовниот процес, животот и работата на училиштето, реализирани наставни и воннаставни активност и сл.

1. **БРОЈНА СОСТОЈБА НА УЧЕНИЦИ**

Учебната 2023 – 2024 г успешно ја завршија 316 ученици; Нема повторувачи, т.е. ученици кои се задржани во исто одделение, а немавме ни ученици упатени на дополнителна настава заради слаби оцени. Во прво одделение се запишаа 36 ученика, (27 во централното и 9 во подрачните училишта). Наставата во централното училиште се изведуваше во 16 чисти паралелки, од кои 8 во одделенска настава (од I до V одделение), а 8 во предметна настава (од VI до IX одд.) со вкупно 254 ученици, а во подрачните училишта наставата се одвиваше во четири чисти и пет комбинирани паралелки со вкупно 62 ученици.

Во рамки на нашето училиште функционира и нижото музичко училиште, со вкупно 40 ученика поделени во две паралелки, каде што нашите ученици имаат можност да изучуваат неколку музички инструменти.

Состојбата со бројот на учениците на крајот на учебната година според етничката и родовата структура е следната:

**Табела бр.1 Бројна состојба Централно училиште**

|  |  |  |  |
| --- | --- | --- | --- |
| **Одд.** | **Бр. на паралелки** | **Бр. на ученици** | **Етничка и родова структура на учениците** |
| **Македонци** | **Срби**  | **Турци** | **Роми** | **други** |
| **м** | **ж** | **м** | **ж** | **м** | **ж** | **м** | **ж** | **м** | **ж** |
| **I** | 2 | 27 | 15 | 12 |  |  |  |  |  |  |  |  |
| **II** | 2 | 24 | 10 | 13 |  |  |  |  |  |  |  | **1** |
| **III** | 1 | 20 | 6 | 14 |  |  |  |  |  |  |  |  |
| **IV** | 2 | 29 | 14 | 14 |  |  | 1 |  |  |  |  |  |
| **V** | 1 | 19 | 13 | 6 |  |  |  |  |  |  |  |  |
| **I - V** | **8** | **119** | **58** | **59** |  |  | **1** |  |  |  |  | **1** |
| **VI** | 2 | 33 | 8 | 13 | 1 | 1 | 3 | 7 |  |  |  |  |
| **VII** | 2 | 41 | 12 | 13 | / | 1 | 7 | 4 | 1 | 1 | 1 | 1 |
| **VIII** | 2 | 32 | 15 | 12 | / | / | 1 | 3 | 1 |  |  |  |
| **IX** | 2 | 29 | 15 | 7 | 1 | 1 | 2 | 2 | 1 |  |  |  |
| **VI - IX** | **8** | **135** | **50** | **45** | **2** | **3** | **13** | **16** | **3** | **1** | **1** | **1** |
| **I – IX** | **16** | **254** | **108** | **104** | **2** | **3** | **14** | **16** | **3** | **1** | **1** | **2** |
| **Вкупно** |  | **254** | **211** | **5** | **30** | **4** | **3** |
| **Во проценти**  |  |  | **83,53 %** | **1,96 %** | **11,76 %** | **1,57 %** | **1,18 %** |
| **Подрачни училишта**  | **8** | **62** | **12** | **6** | **4** | **4** | **19** | **12** | **4** | **1** |  |  |
| Вкупно  | **24** | **316** | **120** | **110** | **6** | **7** | **33** | **28** | **7** | **2** | **1** | **2** |
| **Вкупно** |  | **316** | **230** | **13** | **61** | **9** | **3** |
| **Во проценти** |  |  | **72,87 %** | **4,10 %** | **19,24 %** | **2,84 %** | **0,95 %** |

**Табела бр.2 Бројна состојба Подрачно училиште – с. Корешница**

|  |  |  |  |
| --- | --- | --- | --- |
| **Одд.** | **Бр.паралелки** | **Бр. на ученици** | **Етничка и родова структура на учениците** |
| **Македонци** | **Срби** | **Турци** | **Роми** | **други** |
| **м** | **ж** | **м** | **ж** | **м** | **ж** | **м** | **ж** | **м** | **ж** |
| **I** | 1 | 6 | 1 | / | 1 | 1 | 2 | / | 1 | / | / | / |
| **II** | К | 6 |  |  | 1 |  | 4 | 1 |  |  |  |  |
| **III** | 1 | 11 | 1 | 1 |  |  | 7 | 2 |  |  |  |  |
| **IV** | 1 | 9 | 1 |  | 2 | 2 | 3 | 1 |  |  |  |  |
| **V** | К | 6 | 1 | 1 |  | 1 | 1 | 2 |  |  |  |  |
| **Вкупно**  | **4** | **38** | **4** | **2** | **4** | **4** | **17** | **6** | **1** |  |  |  |
|  |  | **6****15,79 %** | **8****21,05 %** | **23****60,53 %** | **1** **2,63 %** |  |

**Табела бр.3 Бројна состојба Подрачно училиште – с. Бистренци**

|  |  |  |  |
| --- | --- | --- | --- |
| **Одд.** | **Бр. на паралелки** | **Бр. на ученици** | **Етничка и родова структура на учениците** |
| **Македонци** | **Срби** | **Турци** | **Роми** | **други** |
| **м** | **ж** | **м** | **ж** | **м** | **ж** | **м** | **ж** | **м** | **ж** |
| **I** | К | 3 |  | 2 |  |  | 1 |  |  |  |  |  |
| **II** | К | 3 | 1 |  |  |  |  | 2 |  |  |  |  |
| **III** | К | 5 | 4 | 1 |  |  |  |  |  |  |  |  |
| **IV** | К | 2 | 1 | 1 |  |  |  |  |  |  |  |  |
| **V** | К | 3 | 2 |  |  |  | 1 |  |  |  |  |  |
| **Вкупно**  | **2** | **16** | **8** | **4** |  |  | **2** | **2** |  |  |  |  |
|  | **16** | **12****75 %** |  | **4****25 %** |  |  |

**Табела бр.4 Бројна состојба Подрачно училиште – с. Прждево**

|  |  |  |  |
| --- | --- | --- | --- |
| **Одд.** | **Бр. на паралелки** | **Бр. на ученици** | **Етничка и родова структура на учениците** |
| **Македонци** | **Срби** | **Турци** | **Роми** | **Други** |
| **м** | **ж** | **м** | **ж** | **м** | **ж** | **м** | **ж** | **м** | **ж** |
| **I** |  |  |  |  |  |  |  |  |  |  |  |  |
| **II** | К | 1 |  |  |  |  |  |  | 1 |  |  |  |
| **III** | К | 1 |  |  |  |  |  |  | 1 |  |  |  |
| **IV** |  |  |  |  |  |  |  |  |  |  |  |  |
| **V** | К | 2 |  |  |  |  |  |  | 1 | 1 |  |  |
| **Вкупно**  | **1** | **4** |  |  |  |  |  |  | **3** | **1** |  |  |
|  |  |  |  |  |  | **4 100%**  |  |

**Табела бр.5 Бројна состојба Подрачно училиште – с. Челевец**

|  |  |  |  |
| --- | --- | --- | --- |
| **Одд.** | **Бр. на паралелки** | **Бр. на ученици** | **Етничка и родова структура на учениците** |
| **Македонци** | **Срби** | **Турци** | **Роми** | **Други** |
| **м** | **ж** | **м** | **ж** | **м** | **ж** | **м** | **ж** | **м** | **ж** |
| **I** |  |  |  |  |  |  |  |  |  |  |  |  |
| **II** | К | 1 |  |  |  |  |  | 1 |  |  |  |  |
| **III** | К | 1 |  |  |  |  |  | 1 |  |  |  |  |
| **IV** | К | 1 |  |  |  |  |  | 1 |  |  |  |  |
| **V** | K | 1 |  |  |  |  |  | 1 |  |  |  |  |
| **Вкупно**  | **1** | **4** |  |  |  |  |  | **4** |  |  |  |  |
|  |  |  |  | **4 100%** |  |  |

**Табела бр.6 Споредбена анализа на бројот на учениците за период од 3 години**

|  |  |  |  |
| --- | --- | --- | --- |
|  | **2021/2022** | **2022/2023** | **2023/2024** |
| **Централно училиште** | 254 | 248 | 254 |
| **Подрачни училишта** | с.Корешница | 52 | 49 | 38 |
| с. Бистренци | 17 | 14 | 16 |
| с. Прждево | 5 | 4 | 4 |
| с. Челевец | 5 | 6 | 4 |
| **Вкупно** | **333** | **321** | **316** |

Забележително е дека бројот на ученици на ниво на училиште е во благо, но континуирано опаѓање со исклучок на централното училиште и ПУ с. Бистренци кои се со благ пораст, но сепак на ниво на училиште бројот се намалува.

По однос на етничката структура имаме ситуација на претежно Македонци во Централното училиште, мешан состав од Турци, Срби и Македонци со мнозинство Турци во ПУ во с. Корешница; мешан состав од Македонци и Турци во ПУ во с. Бистренци со мнозинство Македонци и целосно Турци во ПУ с. Челевец ( каде што и наставата се изведува на турски наставен јазик) и целосно Роми во ПУ во с. Прждево.

 Во однос на осипувањето на ученици, во текот на учебната 2023/2024 г. се отпишаа само 2 ученика за разлика од минатата 2022/2023 г. кога се отпишаа 12 ученика.

1. **НАСТАВНИЦИ И СТРУЧНИ СОРАБОТНИЦИ**

Воспитно-образовната работа во училиштето ја реализираат вкупно 39 наставници, од кои 16 се во одделенска настава, 21 во предметна, а 2 се во рамки на музичката паралелка во нашето училиште. Од нив 29 се од општина Демир Капија, а останатите се од соседните општини - Неготино, Кавадарци, Валандово. Поради недоволен број на наставни часови, наставниците по ликовно и по музичко образование дополнуваат во училиштето „Гоце Делчев“ – Неготино. Училиштето има педагог и психолог како стручни соработници. Тука се и четворицата образовни асистенти вработени во ООУРЦ ,,Маца Овчарова‘‘ од Велес.

Наставниците редовно ги посетуваат обуките и семинарите за стручно оспособување и усовршување, кои сега веќе започнаа да се реализираат присуствено, но исто така продолжија и он – лајн обуките како една од придобивките од периодот на Корона пандемијата. Од претходната учебна година МОН и БРО започнаа со нов, системски и организиран приод во професионалниот и кариерниот развој на наставниот кадар; Се понудија голем број на акредитирани програми за обуки на теми кои се од интерес за наставниот и ненаставниот кадар во училиштата; Обучувањето и професионалниот развој на наставниците и стручните соработници веќе се планиран, следен и евалуиран процес, што за своја крајна цел го има унапредувањето на воспитно – образовната работа.

Сите наставници ја проследија обуката на тема ,,Разрешување на конфликти со ученици и меѓу учениците‘‘ понудена од страна на БРО. Наставниците кои за прв пат предаваа според новата наставна концепција ги проследија неопходните обуки за тоа; Голем број од наставниците проследија и он – лајн обуки по свој избор на различни теми достапни на платформата едуино која што и после Корона пандемијата продолжи успешно да функционира.

Во согласност со новите наставни програми за предметот Физичко и здравствено образование оваа учебна година покрај во прво, второ, трето и четврто одделение, се воведе тандемска настава и во петто одделение. Со овој нов пристап се обезбедува постигнување на поголеми резултати кај учениците во однос на спортското знаење, психомоторниот развој, правилниот раст и развој, се допринесува во превенцијата и корекцијата на телесните деформитети, како и откривање на спортски таленти од најрана возраст.

Стручните соработници ја проследија обуката на тема,, Инклузивно образование во пракса‘‘понудена од страна на БРО, а училишниот психолог проследи серија од обуки на тема Пристап воден од доживеана траума, спроведена од канцеларијата на УНИЦЕФ во Скппје во соработка сп Советот за превентива против малолетничка деликвенција – СППМД од Кавадарци. Во рамки на проектот на БРО и УНИЦЕФ Унапредување на менталното здравје на учениците присуствуваше на серија обуки унапредување на менталното здравје кај адолесцентите, како последен модул во програмата за воспоставување на сервисите за колегијална поддршка и зајакнување на професионалните компетенции во однос на унапредувањето на менталното здравје и добросостојбата на децата и младите.

Стручните соработници и Директорката на училиштето проследија обуки за новите идикатори за работата на училиштата од кои произлегуваат и новите начини и методи за спроведување на самоевалуацијата на училиштата, т.е. интегралната евалуација, организирани и реализирани од страна на Државен просветен инспекторат, Државен испитен центар и БРО.

Во рамките на Erasmus+ програмата, наставничката по биологија Гордана Крстевска присуствуваше на неколкудневна посета во Тарту, Естонија, каде како дел од проектот BEST(Biology Educators Shaping Tomorrow) имаше привилегија да се запознае и размени искуства со колеги од Португалија, Полска, Данска и Естонија, но пред се со начинот на реализација на наставата и образовниот систем во Естонија.

Наставничката – ментор Валентина Тодорова посетуваше голем број на обуки, но беше и во улога на обучувач на своите колеги.

 Наставниците на определено работно време и оние кои се пријавија на огласот за пополнување на работните места на определено време, според законската регулатива полагаа тест за проверка на знаењата на македонскиот јазик и кирилското писмо, којшто беше изготвен од Комисијата формирана од страна на формалните органи во училиштето.

1. **РАБОТАТА НА ДИРЕКТОРОТ НА УЧИЛИШТЕТО**

По природа на својата функција директорот е најодговорен за реализацијата на сложените задачи што општеството му ги поставува на училиштето.

Од него зависи организацијата и реализацијата на сите подрачја на надворешната и внатрешната структура на наставата, а индиректно и работата на наставниците. Програмата за работа на директорот е интегрален дел на програмата за работа на училиштето. Директорот е главниот носител на таа програма, па сосема е разбирливо дека програмата за работа на директорот е основата на која се потпираат сите други програми.

Континуирано се следеше работата на наставниците со учениците во врска со Е-дневникот, како и начинот на којшто ги реализираат часовите по наставни предмети. Во соработка со педагогот на училиштето, се изработија и записници од извршените увиди за работата на наставниците. Се следи и водењето на педагошката евиденција и документацијата.

Директорот редовно и активно учествува на сите семинари и обуки.

**4. РАБОТАТА НА СТРУЧНИТЕ СОРАБОТНИЦИ**

Во текот на учебната година стручните соработници ги реализираа своите програмски задачи според своите годишни програми за работа. Зедоа активно учество во изработката на Годишната програма за работа на училиштето, изготвувањето на сите видови на прегледи и извештаи, акциони планови, правилници и документи, анкети, анализи и извештаи на барање од МОН, БРО, ДПИ, Народен правобранител и др. институции. Учествуваа во работата на формалните тела на училиштето: Совет на наставници, стручни активи, училишен парламент, а исто така се во состав на повеќето работни тимови и комисии.

 Работеа на уписот на учениците во прво одделение и формирањето на нови паралелки во шесто одделение, имајќи ги во предвид индивидуалните карактеристики на учениците, а исто така се следеше и прилагодувањето на учениците во новата училишна средина.

На крајот од првото полугодие работеа на утврдување на нивото на јазична и математичка писменост во рана училишна возраст.

Стручните соработници ја имаа клучната улога во процесот на инклузивното образование. Остваруваа интензивна соработка со ресурсниот центар ООУ Маца Овчарова од Велес и центарот за поддршка на инклузивното образование ООУ,, Страшо Пинџур‘‘ – Неготино со цел креирање на напредни инклузивни политики и реализација на истите - беа изработени заеднички акциони планови, програми за работа, планирања, анализи, предвидувања и очекувања од инклузијата. Според законските одредби целокупниот процес на инплементација на инклузивното образование и реализацијата на програмските активности на Училишниот инклузивен тим се одвиваше во постојана соработка и координација со ресурсниот центар, од каде што за потребите на нашите ученици беа обезбедени пет образовни асистенти – четворица во одделенска настава и еден во предметна настава. Се формираа инклузивни тимови за секој ученик со посебни образовни потреби и во соработка со одделенските / предметните наставници, и со поддршка од стручно лице – специјален едукатор и рехабилитатор од центарот за поддршка, беа изработени индивидуални образовни програми по секој предмет за секој ученик. Насочувањето и поддршката во работата на образовните асистенти како една од приоритетните задачи на стручните соработници во поглед на инклузијата ги даде своите резултати во значителното подобрување на резултатите кај учениците.

Психологот е носител на програмата за советување на родители, а паралелно со неа и советување на ученици. Во оваа програма се вклучени родители на три категории ученици, и тоа: со голем број изостаноци, со голем број на слаби оцени и со манифестирање на несоодветно однесување.

Оваа учебна година бројот на повикани родители беше во рамки на просекот од сите изминати години (20 – 25). Во однос на интервеции од секундарна и терцијална заштита и интервенција бројката се задржа на истото ниво како и во постпандемскиот период. Во рамки на очекуваното е и тенденцијата на намалување на бројот на повикани родители и ученици т.е. подобрување од еден до друг организациски период (тромесечје – полугодие). Подобрувањето е највпечатливо кај ученици / родители кои се за прв пат вклучени во програмата и таму каде што се остварува соработка со родителите.

Покрај со овие категории, советодавно – консултативни разговори се водеа и со други родители и ученици каде што се констатираше потреба.

Во рамки на реализирањето на овие две програми се остварува и најголем дел од соработката на стручните соработници со наставниците. Инструктивно консултативни средби и разговори со наставниците беа реализирани во повеќе подрачја на работа, најмногу во врска со новите наставни програми, новите слободни изборни предмети, инклузијата, правилното водење на педагошката евиденција и документација и секако наоѓање на решенија за сите тековни проблеми и предизвици поврзани со училишниот живот на учениците.

Се извршија сите редовни увиди во педагошката евиденција и документација, а во рамки на своите редовни програмски активности, стручните соработници присуствуваа на часови, со цел да се стекне увид во: реализација на новите наставни програми, инклузивноста во училницата, имплементација и реализација на посебните програми во часевите од редовна настава (ИКТ, ЕКО, МИО, АКО), следење, вреднување и унапредување на работата на наставниците, како и следење на напредокот и адаптацијата на учениците.

Во напорите за надминување на негативните облици на однесување кои своите корени ги имаат во неповолните семејни односи и услови за живеење стручните соработници имаа интензивна и успешна соработка со центарот за социјални работи и одделот за малолетничка деликвенција при МВР. Во соработка со центарот за социјална работа Неготино, за учениците од осмо и деветто одделение се реализираа превентивни активности во вид на едукативни предавања на тема Деца во ризик и деца во судир со законот, како и на тема Врсничко насилство. Овие активности се реализираа со учество на членовите на ученичкиот парламент.

На месечно ниво, заедно со членовите на Ученичкиот парламент, беа реализирани неколку активности во насока на превенција од меѓуврсничко насилство и негативни облици на однесување, а се заедно во функција на зачувување и унапредување на здравјето.

Исто така се работеше на полето на справувањето со конфликтите кои се јавуваат во паралелките; Работа со ученици кои имаат потешкотии во психофизичкиот, емоционалниот и интелектуалниот развој; Проблеми на растењето и созревањето (пубертет,судир на генерации тинејџер – возрасни ); Физичка и вербална агресивности други тековни проблеми.

На полето на професионалната ориентација беа реализирани активности со учениците од осмо и деветто одделение во насока на правилно насочување на учениците при изборот на средното училиште во кое ќе го продолжат своето образование.

**5. УСПЕХ И ПОВЕДЕНИЕ НА УЧЕНИЦИТЕ**

Успехот и напредокот на учениците се следи од секој одделенски раководител одделно, како и од советот на наставници. По завршувањето на секое тромесечје се одржуваа одделенските, т.е. наставничките совети за анализа и утврдување на успехот, редовноста и постигнувањата учениците.

На крајот од учебната година, од вкупно 316 ученика описно беа оценети 109 ученика ( I – III одделение), а бројчано ( IV – IX одделение) 207.

Оваа учебна година, за постигнување на континуирано одличен успех во текот на целото деветгодишно школување, истакнување со учеството во воннаставните активности, постигнување на резултати и освојување на награди на конкурси и натпревари, како и заради високото ниво на дисциплинираност, исполнителност и секогаш примерно поведение и позитивно влијание кон соучениците, по предлог на комисијата за избор на ученик на генерацијата и со одлука на Наставнички совет ученичката Зорана Каранфилова од IX б одделение беше прогласена за првенец на генерацијата. По тој повод и беше доделена посебна диплома и пофалница, како и пригодна награда со желби за постигнување на уште поголеми успеси во понатамошното школување.

На ниво на училиште постигнат е следниот успех :

ОЦЕНУВАЊЕ НА УЧЕНИЦИТЕ- ПРВ ПЕРИОД **ПРВО ОДДЕЛЕНИЕ**

|  |  |  |  |  |
| --- | --- | --- | --- | --- |
|  | **ВИСОКО НИВО** | **СРЕДНО НИВО** | **НИСКО НИВО** | **ВКУПНО** |
| Централно  | I а | 5 | 7 | 1 | 13 |
| училиште | I б | 12 | 2 |  | 14 |
| с.Корешница |  | 2 | 4 |  | 6 |
| с.Бистренци |  | 2 |  | 1 | 3 |
| с.Прждево |  |  |  |  |  |
| с.Челевец |  |  |  |  |  |
| **ВКУПНО** |  | **21** | **13** | **2** | **36** |

**ВТОРО ОДДЕЛЕНИЕ**

|  |  |  |  |  |
| --- | --- | --- | --- | --- |
|  | **ВИСОКО НИВО** | **СРЕДНО НИВО** | **НИСКО НИВО** | **ВКУПНО** |
| Централно  | II а | 10 | 2 |  | 12 |
| училиште | II б | 6 | 6 |  | 12 |
| с.Корешница |  | 1 | 3 | 2 | 6 |
| с.Бистренци |  |  | 3 |  | 3 |
| с.Прждево |  | 1 |  |  | 1 |
| с.Челевец |  | 1 | 1 |  | 2 |
| **ВКУПНО** |  | **19** | **15** | **2** | **36** |

**ТРЕТО ОДДЕЛЕНИЕ**

|  |  |  |  |  |
| --- | --- | --- | --- | --- |
|  | **ВИСОКО НИВО** | **СРЕДНО НИВО** | **НИСКО НИВО** | **ВКУПНО** |
| Централно училиште | IIIа | 13 | 6 | 1 | 20 |
| с.Корешница |  | 2 | 4 | 5 | 11 |
| с.Бистренци |  | 4 | 1 |  | 5 |
| с.Прждево |  | 1 |  |  | 1 |
| с.Челевец |  |  | 1 |  | 1 |
| **ВКУПНО** |  | **20** | **12** | **6** | **38** |

**Табела бр.7 Постигнат успех во прв класификационен период ( I – III одд. )**

|  |  |  |  |
| --- | --- | --- | --- |
|  | **Централно****Училиште** | **ПОДРАЧНИ УЧИЛИШТА** | **Вкупно**  |
| **с. Корешница**  | **с. Бистренци** | **с. Челевец**  | **с. Прждево** |
| **ВИСОКО НИВО** | 46 | 5 | 6 |  | 2 | 59 |
| **СРЕДНО НИВО** | 23 | 11 | 4 | 2 |  | 40 |
| **НИСКО НИВО** | 2 | 7 | 1 |  |  | 10 |
| **Вкупно** | **71** | **23** | **11** | **2** | **2** | **109** |

**ОЦЕНУВАЊЕ НА УЧЕНИЦИТЕ- ВТОР ПЕРИОД**

**ЧЕТВРТО ОДДЕЛЕНИЕ**

|  |  |  |  |  |  |  |
| --- | --- | --- | --- | --- | --- | --- |
|  | ОДЛИЧЕН | МН.ДОБАР | ДОБАР | ДОВОЛЕН | СР. УСПЕХ | Вкупен број на ученици |
| Ц.У. | 7 | 6 | 1 | 1 | **4,53** | **15** |
|  | 8 | 6 |  |  | **4,31** | **14** |
| Корешница |  |  | 8 | 1 | **3,37** | **9** |
| Бистренци | 1 | 1 |  |  | **4,75** | **2** |
| Прждево |  |  |  |  |  |  |
| Челевец |  | 1 |  |  | **4,00** | **1** |
| ВКУПНО | **16** | **14** | **9** | **2** | **4,19** | **41** |

**ПЕТТО ОДДЕЛЕНИЕ**

|  |  |  |  |  |  |  |
| --- | --- | --- | --- | --- | --- | --- |
|  | ОДЛИЧЕН | МН.ДОБАР | ДОБАР | ДОВОЛЕН | СР. УСПЕХ | Вкупен број на ученици |
| Ц.У  | 11 | 5 | 3 |  | **4,34** | **19** |
| Корешница | 1 | 2 | 2 | 1 | **3,37** | **6** |
| Бистренци |  |  | 3 |  | **3,00** | **3** |
| Прждево | 1 |  |  | 1 | **3,50** | **2** |
| Челевец |  | **1** |  |  | **4,00** | **1** |
| ВКУПНО | **13** | **8** | **8** | **2** | **3,64** | **31** |

**ШЕСТО ОДДЕЛЕНИЕ**

|  |  |  |  |  |  |  |  |
| --- | --- | --- | --- | --- | --- | --- | --- |
|  | ОДЛИЧЕН | МН.ДОБАР | ДОБАР | ДОВОЛЕН | НЕДОВОЛЕН | СР. УСПЕХ | Вк. број на ученици |
|  VI а | **3** | **4** | **9** |  |  | **3,59** | **16** |
| VI б | **3** | **8** | **5** | **1** |  | **3,77** | **17** |
| ВКУПНО | **6** | **12** | **14** | **1** |  | **3,68** | **33** |

**Табела бр.8 Постигнат успех во втор класификационен период ( IV – VI одд. )**

|  |  |  |  |  |  |  |
| --- | --- | --- | --- | --- | --- | --- |
| ОДЛИЧЕН | МН.ДОБАР | ДОБАР | ДОВОЛЕН | НЕДОВОЛЕН | СР. УСПЕХ | Вкупен број на ученици |
| **35** | **34** | **31** | **5** |  | **3,84** | **105** |

ОЦЕНУВАЊЕ НА УЧЕНИЦИТЕ- ТРЕТ ПЕРИОД

**СЕДМО ОДДЕЛЕНИЕ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | ОДЛИЧЕН | МН.ДОБАР | ДОБАР | ДОВОЛЕН | НЕДОВОЛЕН | Среден успех | Вкупен број на ученици |
| Централно училиште | VIIа | 6 | 8 | 5 |  |  | 3,95 | 19 |
| VIIб | 4 | 8 | 9 | 1 |  | 3,77 | 22 |
| **ВКУПНО** |  | **10** | **16** | **14** | **1** |  | **3,86** | **41** |

**ОСМО ОДДЕЛЕНИЕ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | ОДЛИЧЕН | МН.ДОБАР | ДОБАР | ДОВОЛЕН | НЕДОВОЛЕН | Среден успех | Вкупен број на ученици |
| Централно училиште | VIIIа | 5 | 8 | 4 |  |  | 3,43 | 17 |
| VIIIб | 6 | 3 | 5 | 1 |  | 3,74 | 15 |
| **ВКУПНО** |  | **11** | **11** | **9** | **1** |  | **3,59** | **32** |

**ДЕВЕТТО ОДДЕЛЕНИЕ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | ОДЛИЧЕН | МН.ДОБАР | ДОБАР | ДОВОЛЕН | НЕДОВОЛЕН | Среден успех | Вкупен број на ученици |
| Централно училиште | IXа | 4 | 3 | 5 | 3 |  | 3,54 | 15 |
| IXб | 6 | 8 |  |  |  | 3,98 | 14 |
| **ВКУПНО** |  | **10** | **11** | **5** | **3** |  | **3,76** | **29** |

**Табела бр.9 Постигнат успех во трет класификационен период ( VII – IX одд. )**

|  |  |  |  |  |  |  |
| --- | --- | --- | --- | --- | --- | --- |
| ОДЛИЧЕН  | МН.ДОБАР  | ДОБАР  | ДОВОЛЕН  | НЕДОВОЛЕН  | Среден успех3,74 | Вкупен број на ученици**102** |
| 31 | 38 | 28 | 5 |  |

**Табела бр.10 Постигнат успех при бројчано оценување ( IV – IX одд.)**

|  |  |  |  |  |  |  |
| --- | --- | --- | --- | --- | --- | --- |
| ОДЛИЧЕН | МН.ДОБАР | ДОБАР | ДОВОЛЕН | НЕДОВОЛЕН | СР. УСПЕХ | Вкупен број на ученици |
| **66** | **72** | **59** | **10** |  | **3,83** | **207** |

**Табела бр.11 Постигнат успех по одделенија во последните три учебни години**

|  |  |  |  |  |
| --- | --- | --- | --- | --- |
|  | **Одделение** | **2021/2022** | **2022/2023** | **2023/2024** |
| **Централно училиште** | **IV** | 4,38 | 3,81 | 4,42 |
| **V** | 4,41 | 4,27 | 4,34 |
| **VI** | 3,84 | **3,85** | 3,68 |
| **VII** | 3,69 | **3,85** | 3,86 |
| **VIII** | 3,58 | **3,42** | 3,59 |
| **IX** | 3,67 | **3,95** | 3,76 |
| **ПУ с. Корешница** | **IV** | 3,78 | 3,28 | 3,37 |
| **V** | 3,50 | 3,76 | 3,37 |
| **ПУ с. Бистренци** | **IV** | 3,40 | 3,78 | 4,75 |
| **V** | 3,98 | 3,54 | 3,00 |
| **ПУ с. Прждево** | **IV** | **/** | 3,58 |  |
| **V** | 3,68 | / | 3,50 |
| **ПУ с. Челевец** | **IV** | **4,00** | 4,00 | 4,00 |
| **V** | / | 4,00 | 4,00 |
| **Вкупно** |  | **3,83** | **3,81** | **3,83** |

Од табелите погоре може да се види дека во Подрачните училишта и најниските, и највисоките постигнувања ги имаме во ПУ с. Бистренци - учениците од V одд. со среден успех 3,00 , т.е. во IV одд. со среден успех 4,75. Во рамки на централното училиште највисоки резутати се постигнати во IV одделение со највисока средна оцена – 4,42, при што како најдобра на успех се издвојува паралелката IVа со среден успех 4,53 ; Најниски резултати се постигнати во VIII одд – 3,59, при што како најслаба паралелка се издвојува VIII а одделение со среден успех – 3,43. На ниво на училиште постигнатиот среден успех е на едно задоволително ниво од 3,83 –што е подобар од минатата учебна година. Од табеларниот приказ може да се види дека средниот успех е во рамките на оценката Мн. добар (4). Нашите заложби ќе бидат во насока да добиеме тренд на пораст и да се доближиме до оценката одличен.

**ПОВЕДЕНИЕ И ИЗОСТАНОЦИ НА УЧЕНИЦИТЕ**

|  |  |  |  |  |  |
| --- | --- | --- | --- | --- | --- |
| **ПРВО ОДДЕЛЕНИЕ** | Вкупно ученици | ОПРАВДАНИ | ПРОСЕК ПО УЧЕНИК | НЕОПРАВДАНИ | ПРОСЕК ПО УЧЕНИК |
| Централно  | Iа | 13 | 184 | 14,15 |  |  |
| училиште | Iб | 14 | 139 | 9,93 |  |  |
| Корешница |  | 6 | 103 | 17,17 |  |  |
| Бистренци |  | 3 | 89 | 29,67 |  |  |
| Прждево |  |  |  |  |  |  |
| Челевец |  |  |  |  |  |  |
| **ВКУПНО** |  | **36** | **515** | **70,95** |  |  |
|  |
| **ВТОРО ОДДЕЛЕНИЕ** | Вкупно ученици | ОПРАВДАНИ | ПРОСЕК ПО УЧЕНИК | НЕОПРАВДАНИ | ПРОСЕК ПО УЧЕНИК |
| Централно  | IIа | 11 | 23 | 2,09 |  |  |
| училиште | IIб | 12 | 106 | 8,83 |  |  |
| Корешница |  | 6 | 177 | 29,50 |  |  |
| Бистренци |  | 3 | 36 | 12,00 |  |  |
| Прждево |  | 1 |  |  |  |  |
| Челевец |  | 1 |  |  |  |  |
| **ВКУПНО** |  | **35** | **342** | **52,42** |  |  |
|  |
| **ТРЕТО ОДДЕЛЕНИЕ** | Вкупно ученици | ОПРАВДАНИ | ПРОСЕК ПО УЧЕНИК | НЕОПРАВДАНИ | ПРОСЕК ПО УЧЕНИК |
| Централно училиште | IIIа | 20 | 258 | 12,90 | / |  |
| Корешница |  | 11 | 76 | 6,91 |  |  |
| Бистренци |  | 5 | 38 | 7,60 |  |  |
| Прждево |  | 1 |  |  |  |  |
| Челевец |  | 1 |  |  |  |  |
| **ВКУПНО** |  | **38** | **372** | **27,41** |  |  |
|  |
| **ЧЕТВРТО ОДДЕЛЕНИЕ** | Вкупно ученици | ОПРАВДАНИ | ПРОСЕК ПО УЧЕНИК | НЕОПРАВДАНИ | ПРОСЕК ПО УЧЕНИК |
| Централно  | IVа | 15 | 115 | 7,67 |  |  |
| училиште | IVб | 14 | 140 | 10,00 |  |  |
| Корешница |  | 9 | 105 | 11,67 |  |  |
| Бистренци |  | 2 | 30 | 15,00 |  |  |
| Прждево |  |  |  |  |  |  |
| Челевец |  | 1 |  |  |  |  |
| **ВКУПНО** |  | **41** | **390** | **44,34** |  |  |
|  |
| **ПЕТТО ОДДЕЛЕНИЕ** | Вкупно ученици | ОПРАВДАНИ | ПРОСЕК ПО УЧЕНИК | НЕОПРАВДАНИ | ПРОСЕК ПО УЧЕНИК |
| Централно училиште | V | 19 | 312 | 20,80 | 60 | 3,16 |
| Корешница |  | 6 | 98 | 16,33 | 2 | 0,33 |
| Бистренци |  | 3 | 47 | 15,67 |  |  |
| Прждево |  | 2 |  |  |  |  |
| Челевец |  | 1 |  |  |  |  |
| **ВКУПНО** |  | **31** | **457** | **52,80** | **62** | **3,49** |
|  |
| **ШЕСТО ОДДЕНЕНИЕ** |  | Вкупно ученици | ОПРАВДАНИ | ПРОСЕК ПО УЧЕНИК | НЕОПРАВДАНИ | ПРОСЕК ПО УЧЕНИК |
| Централно  | VIа | 16 | 338 | 21,13 | 24 | 1,50 |
| училиште | VIб | 17 | 282 | 16,59 | 24 | 1,41 |
| **ВКУПНО** |  | **33** | **620** | **37,72** | **48** | **2,91** |
|  |
| **СЕДМО ОДДЕЛЕНИЕ** | Вкупно ученици | ОПРАВДАНИ | ПРОСЕК ПО УЧЕНИК | НЕОПРАВДАНИ | ПРОСЕК ПО УЧЕНИК |
| Централно  | VIIа | 19 | 788 | 41,47 | 106 | 5,58 |
| училиште | VIIб | 22 | 556 | 25,27 | 169 | 7,68 |
| **ВКУПНО** |  | **41** | **1344** | **33,37** | **275** | **13,26** |
|  |  |
| **ОСМО ОДДЕЛЕНИЕ** | Вкупно ученици | ОПРАВДАНИ | ПРОСЕК ПО УЧЕНИК | НЕОПРАВДАНИ | ПРОСЕК ПО УЧЕНИК |
| Централно  | VIIIа | 17 | 336 | 19,76 | 23 | 1,35 |
| училиште | VIIIб | 15 | 578 | 38,53 | 28 | 1,87 |
| **ВКУПНО** |  | **32** | **914** | **28,56** | **51** | **3,22** |
|  |
| **ДЕВЕТТО ОДДЕЛЕНИЕ** | Вкупно ученици | ОПРАВДАНИ | ПРОСЕК ПО УЧЕНИК | НЕОПРАВДАНИ | ПРОСЕК ПО УЧЕНИК |
| Централно  | IXа | 15 | 684 | 45,60 | 238 | 15,87 |
| училиште | IXб | 14 | 686 | 49,00 | 59 | 4,21 |
| **ВКУПНО** |  | **29** | **1370** | **47,24** | **297** | **10,24** |

**Табела 12: Вкупно изостаноци на ниво на училиште**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ОДДЕЛЕНИЕ** | **I** | **II** | **III** | **IV** | **V** | **VI** | **VII** | **VIII** | **IX** | **I-IX** | **2022****/2023** |
| **ОПРАВДАНИ** | **515** | **342** | **372** | **390** | **457** | **620** | **1344** | **914** | **1370** | **6324** | **5.939** |
| **ПРОСЕК ПО УЧЕНИК** | **70,95** | **52,42** | **27,41** | **44,34** | **52,80** | **37,72** | **33,37** | **28,56** | **47,24** | **20,08** | **18,79** |
| **НЕОПРАВДАНИ** |  |  |  |  | **62** | **48** | **275** | **51** | **297** | **733** | **1.724** |
| **ПРОСЕК ПО УЧЕНИК** |  |  |  |  | **3,49** | **2,91** | **13,26** | **3,22** | **10,24** | **2,33** | **5,46** |

Од табелате погоре може да се види дека оваа учебна година за разлика од претходната имаме благо зголемување на бројот на оправдани изостаноци, но драстично намалување на неоправданите изостаноци..

**Табела 13: Поведение и изречени педагошки мерки**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ОДДЕЛЕНИЕ** | **I** | **II** | **III** | **IV** | **V** | **VI** | **VII** | **VIII** | **IX** | **I-IX** | **2022/2023** |
| **ПРИМЕРНО** | **36** | **35** | **38** | **41** | **31** | **33** | **40** | **30** | **27** | **311****98,42%** | **310****98,10%** |
| **ДОБРО** |  |  |  |  |  |  | **1** | **1** | **1** | **3****0,95%** | **4****1,27%** |
| **НЕЗАДОВОЛИТЕЛНО** |  |  |  |  |  |  |  | **1** | **1** | **2****0,63%** | **2****0,63%** |
| **Вкупно ученици** | **36** | **35** | **38** | **41** | **31** | **33** | **41** | **32** | **29** | **316** | **316** |

Во однос на состојбата со дисциплината и изречените педагошки мерки, ситуацијата е слична на минатогодишната – можеме да кажеме дека е релативно мал бројот на изречени педагошки мерки кои во најголем процент се изречени заради екстремно слаб успех.

Во текот на целата учебна година беа изречени вкупно 15 педагошки мерки Укор, и само 8 педагошки мерки Намалено поведение, од кои едната беше повлечена заради видливо подобрување и настапување на позитивни промени кај ученикот (што најчесто се случува при интензивна соработка со родителите). Забележливо од табелата е дека концентрацијата на педагошките мерки е во предметна настава, а подлабоката анализа укажува на фактот дека негативните облици на однесување се најчести кај ученици од рурални средини и од семејства со низок образовен статус.

1. **УЧЕСТВО НА НАТПРЕВАРИ И ПОСТИГНАТИ РЕЗУЛТАТИ**

И оваа учебна година нашите ученици зедоа учество на голем број конкурси и натпревари. Периодот на натпревари е втората половина од второто полугодие, но подготовките за нив почнуваат рано, со крајот на првото тромесечје – селекција на учесници, подготовка и набавка на материјали, организирање додатна настава и сл., а училишното раководство и наставниците вложуваат напори во поттикнувањето на учениците за учество и во пружање на помош и поддршка од секаков вид. Учеството на натпревари е цел и дел од програмата за работа со надарени и талентирани ученици, како и дел од акционите планови за работа со овие ученици изработени од страна на наставниците. Се одржаа училишните / општински натпревари по предметите македонски јазик, математика, природни науки, англиски јазик, хемија, географија, биологија. Учениците кои постигнаа солидни резултати си обезбедија учество на регионалните натпревари, а имавме и ученици кои се пласираа на државни натпревари. Ќе ги издвоиме:

**На општинскиот натпревар по англиски јазик**, учествуваа најдобро пласираните ученици од училишните натпревари од секое одделение: Ивона Петрова – V, Татиана Нацева – VI одд., Ана Крстевска – VII одд., Даниел Захарчев – VIII одд. и Зорана Каранфилова – IX одд. Сите постигнаа солидни резултати и се пласираа за учество на **регионален** натпревар чиј домаќин беше нашето училиште. Тука ученичката Татиана Нацева – VI одд. под менторство на наставничката Милица Нахуис постигна резултат со кој си обезбеди учество на следното ниво – **државен натпревар,** каде се стекна со диплома за учество.

**На општинскиот натпревар по биологија**, кој се одржа во нашето училиште учествуваа повеќе ученици под менторство на наставничката Гордана Крстевска, а најуспешни беа : Стојанче Лапчев – VII одд., Даниел Захарчев – VIII одд. и Зорана Каранфилова – IX одд. Со своите резултати тие остварија пласман за учество на **регионален** натпревар, на кој постигнаа солидни резултати: Зорана Каранфилова IX одд. II- награда и пласман за учество на државниот натпревар Даниел Захарчев VIII одд. III- награда Стојанче Лапчев VII одд. - пофалница. На **државниот** натпревар нашата првенка се пласираше на високото трето место.

**На** **општинскиот натпревар по македонски јазик** нашите ученички Мирјана Лапчева и Елвира Калајџиева од VII одд.под менторство на наставничката Ружица Михова со постигнатите резултати си обезбедија учество за **регионалнио**т натпревар од каде што освоија пласман за учество на **државниот натпревар** каде што постигнаа солидни резултатии добија дипломи за учество.

**На регионалниот натпревар по природни науки**, учениците од IV одделение, под менторство на наставничката Валентина Тодорова, ги постигнаа следниве резултати:

Надица Камчева - III награда, Столе Бојков – признание, Константин Мелов – признание.

**На регионалниот натпревар по географија** нашата ученичката Ана Крстевска, - VII одд. под менторство на наставничката Марија Николова се здоби со диплома за учество.

**На општинскиот натпревар по прва помош** Екипата на нашето училиште под менторство на наставникот Стојче Димитров, го освои првото место.

На **општинскиот натпревар по математика** зедоа учество 15 ученици од IV до IX одд., а од нив само 4 постигнаа солидни резултати и се пласираа за учество на **регионален** натпревар:

 **I место** Ана Крстевска VII б одд (ментор – Кристина Илиева)

 **III место: нема**

**III место:** Даниел Захарчев – VIII одд. (ментор – Стојче Димитров) Алексанра Гацева и Давид Трајчев - V одд. (ментор – Стефанка Петрова).

**На регионалниот натпревар пофалница** доби ученичката Ана Крстевска VII одд. (ментор – Кристина Илиева) .

**На меѓународен музички натпревар во категорија ударни инструменти**, учениците од музичката паралелка при нашето училиште Христијан Стојанов - II одд., Христијан Тегов - II одд., Димитри Јанев - VII одд. и Станоја Лапчев –VII одд. го освоија првото место под менторство на наставникот Горан Митрев.

Учество на ученици од VII до IX одделение **на меѓународниот натпревар по информатика** „Дабар 2023 “под менторство на наставничката по информатика, Весна Јовановиќ. Најдобри резултати постигнаа: Стефан Камчев IXа, Иле Тодоров IXб и Панче Еленов VIII б.

Учество на наши ученици на натпревар во раскажување на прочитани книги пред публика во организација на фондацијата Ѓорѓи Марјановиќ.

Голем број наши ученици и оваа година учествуваа на **интернационалниот математички натревар Кенгур**, и освоија голем број награди.

Членовите на **ликовната секција** при нашето училиште под менторство на наставничката Валентина Вучиниќ и оваа учебна година учествуваа на голем број натпревари, конкурси, изложби и освоија голем број на награди:

* На традиционалната изложба "Илинденски денови" ученикот Бобан Мелов од IX b одделение освои 1 место за најуспешна ликовна творба, а нашето училиште доби диплома за најуспешна колекција на ликовни творби.
* На ликовен конкурс на тема "Цвеќе" учествуваа нашите ученички Кристина Гацева од VII б одд. и Љубица Петрова од VIII a одд. Ученичката Кристина Гацева освои I-во место за најдобар цртеж.
* На меѓународен конкурс Творење и креирање на дела од отпад од пакување, во организација на Еуро – Екопак, освоивме првото место со делото Куче изработено од делови од тастатура.

**Од учеството на учениците на други конкурси и натпревари ќе ги издвоиме :**

* Учество на меѓународен ликвен конкурс на тема Водата е живот, водата е храна
* Учество на ученици од VI до IX одделение на предновогодишен турни во футсал (за машки) и одбојка (за женски). Победници беа екипите на VIIIа одд. во футсал и екипата од мешан состав VII и VIII одд. во одбојка.
* Учество на ученици од I до IX одделение на литературен, ликовен и IT дизајн конкурс распишан од училиштето по повод патрониот празник на училиштето на тема „Училиштето -непресушен извор на знаење“.. На наградените ученици и на нивните ментори им беа доделени награди и признанија.
* Учество на ученици од I до IX одделение на литературен и ликовен конкурс распишан од училиштето на тема „Свети Трифун-чудотворец и покровител на земјоделците и лозарите“.
* Учество на ученици од I до IX одделение на училишен турнир во фудбал и кошарка по повод патрониот празник на училиштето.

1. **ВОННАСТАВНИ АКТИВНОСТИ И ПРОЕКТИ**

Учебната2023/2024 година беше во знакот на вклучување на нашето училиште во неколку значајни проекти.

Ни[е сме едно од триесетте училишта од државата каде ќе се формираат медиумски клубови. Истите се дел од проектот "Младите размислуваат" организиран од USAID и IREX, а спроведен од Младинскиот образовен форум и Македонскиот институт за медиуми. Во рамките на проектот младите ќе ги изучуваат новинарските и медиумските вештини, а целта е унапредување на медиумската писменост кај учениците од основните и средните училишта. Координатор на проектот, во нашето училиште, е наставник ментор Валентина Тодорова. Како резултат на вклученоста на училиштето во овој проект, во месец ноември , започна со работа Новинарскиот клуб од нашето училиште. Резултатот од нивната успешна и плодна работа беше издавањето на училишниот весник 100% Вистина по повод патрониот празник на училиштето.](https://www.facebook.com/photo/?fbid=2571514913005944&set=pcb.2571515449672557&__cft__%5b0%5d=AZXTzyzLVYdyMpHIhpen1likdwLDr9WeUuWURgB7ZN6dwim150SU3ZIrtenoEnc6MUJREjeVjSMi--Avk0PNoYyJ8AqNBYUGIrEOzi_hLPxx-JPPNGIyJWIhs0h1CHp0T2QNKz3d81NC7f4uXO3IjJ3fHtTbl0AED9IJYBHkXT7oWw&__tn__=*bH-R)

Учениците од IV-6 одделение, во координаторство на наставничката Валентина Тодорова, започнаа нов e - Twinning проект, во кој беа вклучени 12 наставници од 12 училишта од Македонија и Турција. Во проектот насловен како Unlimited fun - Brisk competition, акцентот беше ставен на традиционалните детски игри, а цели кои ги поддржува се: играње традиционални детски игри, развивање на мисловните способности кај учениците, развивање на логичко и креативно размислување, насочување на учениците кон правилно организирање на слободното време и запознавање на учениците со традиционални игри од други држави.

Нашето училиште потпиша Меморандум за соработка и вклучување во општествено одговорната кампања на Макпетрол,, Крени глас против врсничко насилство” со што превентивно – едукативните активности за спречување на насилството ќе излезат од рамките на училиштето и ќе се прошират во локалната заедница. Беа одржани работилници со учениците, а училиштето доби едукативни материјали кои ќе ги користи во иднина за вакви и слични активности.

На самиот почеток на учебната година, под координација на Државен испитен центар се спроведе државно тестирање на учениците од шесто одделение по предметите македонски јазик и математика.

Стартот на учебната 2023/2024 г. беше обележан со спортски активности во рамки на проектот Европска недела на спортот во соработка со Агенцијата за млади и спорт. Учениците од петто одделение се вклучија во реализацијата на спортско-рекреативен настан кој се одржа во градскиот парк. Беше одбележан и 22 септември - Ден без автомобили, кога учениците од четвртите одделенија реализираа настава во природа, каде имаа меѓуодделенски натпревар во изразно читање.

Спортските активности (како натпреварувачки , така и рекреативни) беа составен дел од обележувањето на Детската недела, која оваа година беше под мотото „Јас и светот околу мене‘‘. Беа реализирани спортски игри, ликовен настан, литературно творење, изведба на драмски текстови за најмалите, пишување на пораки и лични творби. Од поголемите ученици – членови на драмската секција и на Ученичкиот парламент беше изведена драмска представа за помалите ученици. Активностите беа заокружени со посетата на локалната самоуправа и градоначалникот, г-н Лазар Петров, а беше одржана и свечена приредба во чест на приемот на првачињата во Детската организација. Со пригодни пораки и изведби од учениците, првачињата беа добредојдени од страна на Директорката која им подели пригодни подароци на нашите најмали ученици.

Паралелно со детската недела, со повеќе активности беше обележан и денот на учителот 5-ти Октомври.

Последните топли есенски денови беа искористени за планинарски активности - посета на пештерата Змејовец од учениците од деветто одделение. Од другите спортско рекреативни активности ќе издвоиме: прошетка до црквата св. Петка со ученици од VI одд., прошетки во с. Клисура и с. Копришница со учениците од VIII и IX одделение, под менторство на наставниците по физичко и здравствено образование, прошетка на учениците од VI одд. до село Корешница и околината, во рамки на активностите по изборен предмет Градинарство и Хортикултура.За сите ученици кон крајот на учебната година беше организиран пролетен излет и прошетка во блиската околина.

Под раководство на координаторот на програмата “Интеграција на еколошкото образование во македонскиот образовен систем” - Валентина Тодорова, наставниците успешно ја направија интеграцијата на еколошки содржини во наставните предмети и содржини. Се реализираа и неколку значајни еколошки акции кои го поттикнуваат развивањето на еко свеста и грижата за чиста и здрава околна средина: Беше одбележан Меѓународниот ден на еколошките движења. Преку различни форми на едукација, како еко акции, ликовно и литературно творење, едукативни предавања, разни едукативни игри, се настојуваше да се подигне свеста кај учениците за важноста на екологијата. Главното мото на активностите беше: ,,Да ја чуваме Земјата и природата во неа, бидејќи истите не сме ги наследиле од своите дедовци и татковци, туку сме ги позајмиле од своите потомци‘‘. Свој придонес во оваа насока имаше и биолошката секција под менторство на наставничката Гордана Крстевска, со своите активности, меѓу кои беа и еко акција за расчистување на градскиот парк, ликовна колонија на тема Здрава и чиста животна средина, работилница за реупотреба на стара пластика и сл. Под менторство на наставничката по техничко образование Ница Гајдаџиева беа реализирани серија активности на тема рециклирање на хартија.

Со низа едукативни, творечки и рекреативни активности на активот на одделенска настава, поддржани од предметни наставници, се обележаа денот на екологијата, денот на водата, денот на планетата Земја.

Учениците од нашето училиште се приклучија на големата еко акција, која се реализираше на 15.03 2024 година. Поделени во неколку групи, учениците го исчистија отпадот од повеќе подрачја низ Демир Капија. Во акцијата доброволно се вклучија и дел од родителите.

Со цел подигање на јавната свест за здрава животна средина и начините како секој да даде свој придонес за зачувување на истата, како и запознавање со Зелената агенда и важноста за зачувување на животната средина, во соработка со Здружението на граѓани НОВА Цивиста во рамките на Проектот „Сееме семе на промени – жнееме надеж за поздрава животна средина“, поддржан од фондацијата Отворено општество, нашите ученици - членови на Ученичкиот парламент, членови на еко патролите, како и членови на биолошката секција беа вклучени во едукативната дисеминација спроведена од учениците од СОЗШУ,,Ѓорче Петров‘‘ од Кавадарци.

 Втора година по ред функционираше Еко патролата чија примарна цел е зачувување на чиста и здрава училишна средина, но и јакнење на еколошката свест, градење на здрави навики и облици на однесување кои се во функција на зачувување на животната средина. Активирани се секојдневно сите ученици од предметна настава во систем на ротација по двајца.

Беа реализирани мноштво на проектни активности од областа на здравата исхрана, а ќе ја споменеме и едукативната платформа на МОН – Едуино која на наставниците и на учениците им понуди разнообразие од игровно – едукативни активности кои континуирано се реализираа од страна на активот на одделенска настава.

Во предвидените рокови беше формиран и Ученичкиот парламент – тело преку кое учениците земаат организирано учество во креирањето на училишниот живот и носењето на важни одлуки. Двајца претставници од УП учествуваат во работата на органот на управување на училиштето, но без право на глас. Се реализираа и избори со тајно гласање за избор на Ученички правобранител и негови заменици. Сето тоа има за цел развој на демократски капацитети кај учениците, но и кај наставниците. Членовите на ученичкиот парламент беа вклучени во сите значајни активности во училиштето: Беа носители на едукативно – превентивни активности за спречување и борба со меѓуврсничкото насилство, хуманитарни, еколошки, спортско – рекреативни, уметнички и друг вид активности.

Активот на природни науки реализираше голем број активности од кои повеќето ги споменавме погоре во делот на еколошки активности. Учениците од биолошката секција и членовите на новинарскиот клуб, со наставничките Гордана Крстевска и Валентина Тодорова, присуствуваа на работилница за искуствено учење во Охрид; Беше одбележан меѓународниот ден на математиката - ПИ ДЕН. Наставниците од предметна настава имаа свои едукативни активности со учениците од одделенска настава – запознавање со ретки болести од страна на наставничката по биологија Гордана Крстевска; Беше организиран математичкиот настан Кенгур од страна на наставниците по математика Стојче Димитров и Кристина Илиева, а под менторство на наставничката Весна Јовановиќ голем број ученици од одделенска настава им се приклучија на своите повозрасни другарчиња од предметна настава во обележувањето на Неделата на информатиката ( 5 – 9 февруари). Со активностите беа опфатени теми од кодирање, програмирање, безбедност на интернет,сајбер насилство, низ квизови, работилници, игровни активности, творечки активности и т.н. Клубот за кодирање, микробит клубот и младите информатичари беа активни во текот на целата учебна година: се обележа неделата на информатиката, европската недела на кодирањето, а имаше и натпревар во изработка на робот од рециклирачки материјали.

Активот на јазици и активот на одделенска настава беа исто така активни, пред се во обележувањето на значајни датуми и настани: Беа обележани денот на мајчиниот јазик, Светскиот ден на поезијата, 8 – ми Март и т.н. Активот по Англиски јазик организираше забавно – игровни и креативни активности за Ноќта на вештерките, како во централното, така и во подрачните училиште. Богата активност имаше и секцијата по англиски јазик под менторство на наставникот Ристе Казиев.

Членовите на драмската секција, ликовната секција и учениците при музичката паралелка во нашето училиште зедоа учество во свечената академија по повод 7-ми Ноември денот на ослобудавњето на Демир Капија, Априлијадата, Патрониот празник на училиштето.

Со цел за се поттикне љубов кон уметноста, почит кон традицијата и развој на патриотски чувства учениците ги посетија градската галерија и музеј, градската библиотека, присуствуваа на театарски претстави, концерти;

Во рамки на предметот Етика во религиите кој се изучува како изборен предмет во шесто одделение, веќе традиционално на денот на Св. Фануриј – заштитник на учениците и студентите, учениците од прво и шесто одделение ја посетија црквата Успение на Света Богородица.

Во делот на меѓуетничката интеграција, покрај активностите во редовната настава кои се однесуваат на мултикултурното образзование, сензибилизација и развивање на свест и почитување на различностите меѓу припадниците на различни етнички заедници, исто така се реализираа неколку воннаставни и вонучилишни активноти. За време на обележувањето на детската недела гости на централното училиште беа учениците од подрачното училиште од с.Челевец. Тие заедно со своите другарчиња од централното учлилште ја посетија библиотеката и градскиот музеј, имаа заеднички часови и заеднички активности и дружење. Во ЈОУДГ „Борис Трајковски“ Демир Капија, објект Сонце, с. Корешница, наставникот Ефкан Усинов реализираше презентација во рамките на мултиетничко образование на која претстави турска храна, начин на подготовка, обичаи и направи споредба помеѓу македонските и турските прослави, храна и празници. На оваа презентација присутни беа дечињата од објект Сонце, како и ученици од ПУ с.Корешница и ПУ с.Челевец.

Под мотото ,,Светот го прават различностите‘‘ со серија активности и со завршна приредба беше обележан 3 – ти Декември - меѓународниот ден на лицата со пречки во развојот. Учениците, заедно со неколку лица со попреченост од Специјалниот завод - Демир Капија, изработија ликовни творби, учествуваа во ритмички и музички точки, а се реализираа и спортски активности. Настанот се организираше под менторство на образовните асистенти кои се ангажирани во нашето училиште за несебична поддршка во процесот на инклузија на децата со пречки во развојот.

Во месец Декември нашето училиште со 5 ученика, заедно со други 76 ученици од уште14 други основни училишта беше дел од работилницата ,,Детски парламент”!. Во првиот дел од работилницата, учениците имаа можност да поставуваат прашања на пратеници од различни пратенички групи во Собранието. Потоа следуваше презентација на изработени креативни паноа со пораки за пратениците изразени низ мисла, стих и цртеж. Темата на која беа подготвени паноата за овој Детски парламент беше „За секое дете – сите права“. Во вториот дел, преку симулација на законодавна постапка, учениците развиваа аргументи со кои се поддржува или побива предложеното законско решение, а на крајот имаа можност и да гласаат по предлог решенијата.

Во пресрет на Новогодишните и Божиќните празници пред самиот крај на првото полугодие, се одржуваа повеќе работилници, квизови, лотарии и други забавни активности, а завршницата беше со голема Новогодишна приредба. Дедо мраз, заедно со Градоначалникот и Директорката на најмалите им додели Новогодишни пакетчиња со желби за среќно и безгрижно детство.

По повод празникот Свети Трифун, кога се случува манифестацијата Недела на традицијата во организација на локалната самоуправа училишниот хор и на учениците од музичката паралелка при нашето училиште имаа учество на манифестацијата во чест на празникот на која од страна на директорката на училиштето, Менче Николова, им беа доделени признанија и нагаради на најуспешните ученици чии творби беа наградени на училишниот конкурс на тема: „Свети Трифун-христијански христијански светец, заштитник на земјоделците и лозарите“.

Под менторство на наставниците Стојче Димитров и Марија Николова, беше изведена интерна показна вежба - симулација на пожар.

Во рамки на програмата за екскурзии, излети и други слободни активности се реализираа екскурзии до Дојран и Гевгелија за учениците од одделенска настава и до Берово за учениците од предметна настава.

Во соработка со родителите на учениците од V одделение и одделенскиот раководител Стефанка Петрова беше реализиран хуманитарен проект под мотото "За свет полн со другарство, среќа и љубов‘‘

Традиционално, на почетокот од месец мај, кога започнуваат уписите на идните првачиња,се одржа отворен ден за дечињата од предучилишната група во детската градинка Борис Трајковски, нашите идни првачиња.

Со низа спортски и творечки активности, заокружени со свечена и богата културно уметничка програма беше обележан Патрониот празник на училиштето – 12 –ти Мај.

На самиот крај на учебната година, веќе традиционално, во Домот на културата „Мирка Гинова“ во Демир Капија се одржа јавен час на музичката паралелка на нижото музичко училиште кое функционира во рамките на нашето нашето училиште.

1. **ПРЕДЛОГ ЗАКЛУЧОЦИ И МЕРКИ**

Сумирајќи ги резултатите на крајот на учебната 2023/2024 година може да се констатираат следните заклучоци

**Заклучоци**

* Континуирано се подобруваат условите за работа, учење и престој во училиштето.
* Подобрено е нивото на професионален и кариерен развој на наставниците.
* Значително, но сеуште недоволно се подобрени инклузивната клима и инклузивните практики во училиштето
* Намален е бројот на изостаноци
* Зголемен е општиот успех на ниво на училиште
* Намалено е нивото на осипување на учениците – иселување на цели семејства.
* Констатирана е потреба од зголемување и подобрување на компетенциите за работа во однос на подрачјето на работа поддршка на учениците.
* Нивото на дигитална писменост кај учениците и наставниците не е на задоволително ниво.

**За надминување на овие ситуации потребни се следниве мерки:**

* Интензивирање на соработката со родителите што во својство на внатрешен механизам на контрола има за цел подобрување на резултатите кај учениците, т.е. резултатите на ниво на училиште.
* Стручно усовршување и проширување на компетенциите на наставниците особено во однос на користењето на ИТ опрема и помагала во наставата кои произлегуваат од процесот на дигитализација на истата.
* Подигнување на нивото на дигитална писменост и кај учениците и кај наставниците.
* Користење на современите методи и форми на работа, нагледните средства и опрема со кои располага училиштето.
* Зголемување на нивото на промоција на учениците и училиштето.
* Обезбедување на туторска поддршка и поддршка од лични, т. е образовни асистенти за сите ученици од ранливите категории.
* Проширување на соработката со надлежни институции со цел помош на ранливите категории семејства каде што има најголема концентрација на негативни појави кај учениците.

 Директор

\_\_\_\_\_\_\_\_\_\_\_\_\_\_\_\_\_\_\_

 Менче Николова